Vojni zapovjednici suglasni oko Iraka? 7/8/02 - 2002-08-07
Washington Times u današnjem izdanju piše da su zapovjednici Združene komande američkih oružanih snaga jedinstveni u podršci korištenj
Predjsednik Bush je obećao da će biti strpljiv i da će se konsultirati s Kongresom i američkim saveznicima prije nego donese bilo kakvu odluku vezano za Irak. Tokom posjete Mississipiju, on je ponovio svoja upozorenja da Irak predstavlja pravu prijetnju, dodavši da će razmotriti sve opcije i oruđa koja ima na raspolaganju kako bi se suočio s takvom prijetnjom, a to znači diplomacija, međunarodni pritisak, a možda i vojska. Ključni američki saveznici u Evropi su pozvali Washignton da dva puta razmisli o mogućoj vojnoj akciji protiv Iraka. Washington Times u današnjem izdanju piše da su zapovjednici Združene komande američkih oružanih snaga jedinstveni u podršci korištenja vojne sile u zbacivanju Iračkog predsjednika Saddama Huseina. Na naslovnoj strani ovaj list citira neimenovanog zvaničnika Bushove administracije koji kaže da su šest najviših vojnih zvaničnika postigli sporazum o tom pitanju jer im je jasno šta se dešava. U izvještaju se takodjer navode riječi neidentificiranog vojnog zvaničnika koji kaže da sadašnji ministar odbrane Dunald Rumsfeld ima hrabrosti za rat. Medjutim, glasnogovornik Pentagona kritizirao je izvještaj Washington Timesa kao spekulaciju. Glasnogovornik Ministarstva odbrane pukovnik Dave Lapan je za Glas Amerike izjavio da su medijski izvještaji o tom pitanju, kako je rekao, preuranjeni. U međuvremenu je predsejdatelj združene komande oružanih snaga, general Richard Mysers rekao da medijski izvještaji ne održavaju ono što se svakodnevno može čuti u Pentagonu, ali nije direktno spomenuo tekst iz Washington timesa. Viši zvaničnici Bijele kuće nastavljaju primati briefinge o različitim opcijama vojne akcije protiv Iraka, Medjutim, glasnogovornik predsjednika je rekao da gospodin Bush još nije donio odluku i da sve opcije na zbacivanju Iračkog diktatora drži otvorenim.